Diari Oficial de la Generalitat Valenciana


Sumari del DOGV 10540, del 13-12-2024 (2024/13373)

RESOLUCIÓ d’11 de desembre de 2024, d'ampliació del termini per a l'execució de les activitats concedides en la Resolució de 18 de novembre de 2024, per la qual es concedixen les subvencions convocades mitjançant la Resolució de 30 d'abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen, per a l'any 2024, subvencions per al finançament d'actuacions d'implementació i promoció dels objectius de desenrotllament sostenible de l'Agenda 2030, en l'àmbit local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10683

Data del DOGV
:   13-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13100

CVE
:   GSIJ-P-7671-53532

Data del document
:   11-12-2024

Organisme emissor
:   Vicepresidència Primera i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * desenvolupament sostenible

En data 4 de maig de 2023 es publica en el *Diari Oficial de la Generalitat Valenciana*  (DOGV), l'Orde 1/2023, de 28 d'abril, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores de concessió de subvencions destinades a la realització d'accions d'implementació i promoció dels objectius de desenrotllament sostenible de l'Agenda 2030, a la Comunitat Valenciana (d'ara en avant Orde 1/2023).

De conformitat amb l’orde mencionada, i en data 8 de maig de 2024, es publica en el DOGV la Resolució de 30 d'abril de 2024, de la Vicepresidència Segona i Conselleria de Servicis Socials, Transparència, Igualtat i Vivenda, per la qual es convoquen, per a l'any 2024, subvencions per al finançament d'actuacions d'implementació i promoció dels Objectius de desenrotllament sostenible de l'Agenda 2030, en l'àmbit local (d'ara en avant, la Resolució de 30 d'abril de 2024).

En el punt 2.d) del resolc quart de l’esmentada Resolució de 30 d'abril de 2024, s'establix que «les activitats que se subvencionen podran executar-se fins al 31 de desembre de 2024, podent existir quanties imputables a la subvenció des de l'1 de gener de 2024. Les activitats subvencionades hauran d'executar-se en el territori de la Comunitat Valenciana», i en el resolc setzé, punt 2, que «els beneficiaris de les subvencions tindran de termini fins al 31 de març de 2025 per a presentar la documentació justificativa de la totalitat de la subvenció concedida».

El 28 de novembre de 2024 es publica la Resolució de 18 de novembre de 2024, per la qual es concedixen les subvencions convocades mitjançant la Resolució de 30 d'abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen, per a l'any 2024, subvencions per al finançament d'actuacions d'implementació i promoció dels Objectius de desenrotllament sostenible de l'Agenda 2030, en l'àmbit local.

No obstant això, a conseqüència dels danys tant personals com materials patits pel temporal de vent i pluges del passat 29 d'octubre, han sigut molts els municipis de la Comunitat Valenciana afectats, i especialment a la província de València, tal com s'especifica en l'annex del Reial decret llei 6/2024, de 5 de novembre, pel qual s'adopten mesures urgents de resposta davant els danys causats per la depressió aïllada en nivells alts (DANA) en diferents municipis entre el 28 d'octubre i el 4 de novembre de 2024. No obstant això, moltes de les entitats, malgrat no tindre seu en estos municipis i estar cobertes per la suspensió acordada pel Consell de Ministres, també han sigut afectades de manera indirecta, pel fet que les entitats locals en què executaven els projectes subvencionats es compten entre les afectades. Per tant, tenint en compte que esta actuació no perjudica drets de tercers, i estimant que concorren els requisits per a l'ampliació de terminis de l'article 32.1 de la Llei 39/2015, d'1 d'octubre de 2015, del procediment administratiu comú de les administracions públiques,

RESOLC

*Primer*

Modificar el 2.d) del resolc quart de la Resolució de 30 d'abril de 2024, que queda redactat de la manera següent: «Les activitats que se subvencionen podran executar-se fins al 30 de juny de 2025, i pot haver-hi quanties imputables a la subvenció des de l'1 de gener de 2024. Les activitats subvencionades hauran d'executar-se en el territori de la Comunitat Valenciana.»

*Segon*

Modificar el resolc setzé, punt 2, que queda redactat de la manera següent: «Els beneficiaris de les subvencions tindran de termini fins al 31 de juliol de 2025 per a presentar la documentació justificativa de la totalitat de la subvenció concedida.»

Tal com disposa l'article 32 de la Llei 39/2015, d'1 d'octubre, del procediment administratiu comú de les administracions públiques, contra la present resolució no es pot interposar cap recurs.

  

València, 11 de desembre de 2024

Susana Camarero Benítez

Vicepresidenta primera i consellera de Servicis Socials, Igualtat i Vivenda